b'\n_START_ARTICLE_\nDru\xc5\xa1tvo farmacevtsko-medicinskih informatorjev Slovenije\n_START_PARAGRAPH_\nDru\xc5\xa1tvo farmacevtsko-medicinskih informatorjev Slovenije je bilo strokovno dru\xc5\xa1tvo farmakoinformatorjev, ki so delovali v sistemu farmacevtsko medicinskega informiranja in marketinga zdravil, medicinskih pripomo\xc4\x8dkov in drugih podobnih izdelkov. Ustanovljeno je bilo leta 1975, ukinjeno pa leta 1986. Njegov namen je bil razvijati in izpopolnjevati medicinsko-informativno stroko. Pospe\xc5\xa1evalo je strokovno izpopolnjevanje \xc4\x8dlanov, skrbelo za kulturen, eti\xc4\x8den in human na\xc4\x8din delovanja \xc4\x8dlanov, zastopalo njihove interese, svetovalo pri usmerjanju kadrov na odgovarjajo\xc4\x8dih visokoh \xc5\xa1olah, razre\xc5\xa1evalo strokovne dileme \xc4\x8dlanov idr. Izdajalo je strokovno glasilo Farmakoinformator. Leta 1981 je dru\xc5\xa1tvo \xc5\xa1telo 44 \xc4\x8dlanov. Eden najaktivnej\xc5\xa1ih \xc4\x8dlanov je bil Du\xc5\xa1an Valen\xc4\x8di\xc4\x8d.'